Okresná prokuratúra Brezno 
Boženy Němcovej 3, 977 31 Brezno

Sp. zn. : 1 Pv 128/14/6603	Brezno, 16.4.2014
EEČ : 2-46-40-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 ako osoba podnikajúca na základe živnostenského oprávnenia pod obchodným menom XXXXX - XXXXX s miestom podnikania XXXXX, XXXXX, IČO 30206154 za obdobie mesiacov október 2010 až apríl 2012  v zmysle zák. č. 580/2004 Z. z. o zdravotnom poistení, pravidelne mesačne zrážal zo mzdy svojich zamestnancov poistné na zdravotné poistenie, avšak takto zrazené poistné v celkovej výške 269,55 €, neodviedol na účet Všeobecnej zdravotnej poisťovne a. s. so sídlom Bratislava, Mateyova 17, Bratislava.

lebo zanikla trestnosť činu

Odôvodnenie:
	Vyšetrovateľ OR PZ OKP XXXXX uznesením ORP-108/VYS-BR-2014 zo dňa 19.03.2014 začal trestné stíhanie a zároveň vzniesol obvinenie XXXXX za prečin neodvedenia dane a poistného podľa § 277 ods. 1 Tr. zák. na tom skutkovom základe, že ako osoba podnikajúca na základe živnostenského oprávnenia pod obchodným menom XXXXX - XXXXX s miestom podnikania XXXXX, XXXXX, IČO 30206154 za obdobie mesiacov október 2010 až apríl 2012  v zmysle zák. č. 580/2004 Z. z. o zdravotnom poistení, pravidelne mesačne zrážal zo mzdy svojich zamestnancov poistné na zdravotné poistenie, avšak takto zrazené poistné v celkovej výške 269,55 €, neodviedol na účet Všeobecnej zdravotnej poisťovne a. s. so sídlom Bratislava, Mateyova 17, Bratislava.

	V priebehu prípravného konania bol vypočutý obv. XXXXX, svedok XXXXX a bol zadovážený potrebný listinný materiál.

	Na č.l. 21 spisového materiálu sa nachádza príjmový pokladničný doklad z 01.04.2014, z ktorého je zrejmé, že obv. XXXXX na účet Všeobecnej zdravotnej poisťovne a. s., pobočka Banská Bystrica, uhradil dlžné poistné v celkovej výške 333,37 €. 

	Totiž podľa § 86 písm. e) Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zák., ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Nakoľko obvinený zaplatil do skončenia jeho vyšetrovania dlžné poistné v celom rozsahu, bolo potrebné uplatniť procesný postup v zmysle ustanovenia § 215 ods. 1 písm. h) Tr. por. a trestné stíhanie proti nemu zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboslav Čižmár
prokurátor